Arabų kaligrafija

Arabų kaligrafija () − viena iš kaligrafijos tradicijų, naudojama užrašyti arabų raštu arabų kalbą. Sudaro dalį islamiškosios kaligrafijos tradicijos.

Tradicija paplitusi didžiuliame regione tarp tautų, naudojančių arabų raštą (nuo Maroko vakaruose iki Irako rytuose). 2021 m. 16 valstybių, puoselėjančių šią tradiciją, buvo įtrauktos į UNESCO nematerialųjį pasaulio paveldo sąrašąArab calligraphy knowledge skills and practices.

Tai laikoma viena svarbiausių islamo kultūros formųBierman, Irene A. (2005). The Experience of Islamic Art on the Margins of Islam. Reading: Garnet Publishing Ltd. ISBN 9780863723001.. Pradėjo vystytis VII a. kartu su Islamo atsiradimu. Pirmiausia buvo skirta rašyti Koraną. Kadangi islamas draudžia vaizduoti bet kokias gyvas būtybes, kaligrafija knygose tapo svarbiausia meninės išraiškos formaLyons, Martyn. (2011). Books: a living history. Los Angeles: J. Paul Getty Museum. ISBN 978-1-60606-083-4.. Vėliau ji pradėta naudoti ir kaip savarankiškas meno kūrinys, architektūrinis elementas.

 Rašymas 
Arabų rašte naudojamos 28 pagrindinės raidės, rašomos iš dešinės į kairę. Kiekviena raidė turi 4 skirtingas formas, prieklausomai nuo to, ar rašoma izoliuota, žodžio pradžioje, viduryje, ar gale. Įvairių stilių dėka tas pats žodis gali būti užrašomas daugybe skirtingų variacijų.

Rašyti naudojamas specialus įrankis kalamas (), gaminamas nusmailinus nendrę ir mirkant ją į tušą. Pastarasis gaminamas sumaišius medų, suodžius ir šafraną. Rašymo priemonių rinkinys (kalamų dėžutė, tušo buteliukas, peiliukai smailinti nendrėms) yra vienas svarbiausių mokyto žmogaus turimų daiktų islamo pasaulyje. Priklausomai nuo tikslo, naudojamos skirtingos kalamų formos: chamišas, džava (mažoms raidėms, suteikia aštrumo), handamas, celi (dideliems rašmenims)Lettering Pens – Huge overview". 2018-05-15. Nuoroda tikrinta 2019-04-25.. Seniausi kaligrafijos darbai buvo daromi ant papiruso, pergamento, vėliau – ant popieriaus.

Kaligrafija taip pat dažnai aptinkama iškalta ant monetų. Ji gali būti iškalama akmenyje, medyje, įaudžiama, siuvinėjama, tampa architektūros elementu. Nuo XX a. II pusės paplitęs hurufijos principas kaligrafijos elementus įjungti į įvairius meno kūrinius. Modernioji kaligrafija taip pat gali būti grafiti dalis, dažai išpurškiama ant sienų.

 Stiliai 
Arabų raštui naudojama visa eilė stilizuotų rašybos stilių. Pagrindiniais laikomi penki:
 Kufiškasis raštas () – Vienas dviejų seniausių stilių, greičiausiai susiformavęs Kufos miesteKvernen, Elizabeth (2009). „An Introduction of Arabic, Ottoman, and Persian Calligraphy: Style“. Calligraphy Qalam Archived 8 July 2011 at the Wayback Machine., Schimmel, Annemarie (1984). Calligraphy and Islamic Culture. New York: New York University Press. p. 3. ISBN 0814778305.. Ypač dekoratyvus stilius, paplitęs užrašant Koraną, taip pat architektūros dekore;
 Nasch raštas () – vienas iš dviejų seniausių stilių. Lengvai perskaitomas, kasdienis stilius naudojamas dokumentuose;
 Sulus raštas () – vingrus, pasviręs stilius, išsivystęs XV a.;
 Reka raštas () – X a. susiformavęs stilius, mėgstamas laiškuose;
 Muchakak raštas () – didingas, puošnus stilius.

Be to, naudojami ir regioniniai stiliai, kurie paplitę tam tikrose vietosvėse. Pvz. maghrebi stilius paplitęs arabų pasaulio vakaruose, sudani stilius – Afrikoje, nastalikas () – Persijoje, divani raštas – ypatingai vingrus stilius, išsivystęs Osmanų imperijoje, ir pan.

 Kitos pasaulio paveldu pripažintos kaligrafijos tradicijos 
 Kinų kaligrafija (2009, )
 Mongolų kaligrafija (2013, )
 Gyva trijų gruzinų rašto sistemų kultūra (2016, )
 Armėnų raidės menas ir jo kultūrinės išraiškos (2018, )
 Nacionalinė programa, skirta išsaugoti tradicinį kaligrafijos meną Irane (2021, )
 Hüsn-i Hat, tradicinė kaligrafija islamo mene Turkijoje (2021, )
 Težibas (2023, , , , , )

 Išnašos 

Kategorija:Kaligrafija
Kategorija:Nematerialusis pasaulio paveldo sąrašas
Kategorija:Arabų kultūra
Kategorija:Islamo menas